Ulos Tujung

Ulos Tujung ima sada ulos na dilehon / dipasahat hula-hula tu sada halak na ditadinghon (ama manang ina na mabalu), molo diparadatan ni bangso batak tarlumobi ma batak toba, ditingki adong dok ni roha, ima na marujung ngolu sada-sada jolma ingkon do adong ulos on, jala hahaadongan ni ulos on dipesta adat ni na monding sarupa do dohot hahaadongan ni ulos saput, ingkon adong. ia molo risa taringot tu pangaleanon ni ulos on, ima sada tanda tada ojahan na manandahon nunga situtu be mabalu sada jolma jala di tadinghon imana dibagasan doknihora, na i tadingkon dongan saripe na saleleng ni leleng na di portibion jala gabe sada partanda ma on di na dohot angka hula-hula na mar dok ni roha di panadingkon ni na monding i.

 Na pasahathon / mangalehon ulos tujung 
ia na pasahathon manang na mangalean ulos tujung on, ingkon do inong manang omak tangkas ni borua (orang tua kandung dari pihak Istri), alai molo tung pe dang boi inong manang omak na, alani nunga monding manang dang boi ro di ulaon i, na gabe pasahathon ulos tujung i, ima ito tangkas na (abang atau adik kandung laki-laki dari istri), jala molo tung muse dang boi ito tangkas na, na pasahathon ulos on, gabe tu dongan tubu na un jonok tu hula-hula na ma pasahathon ulos tujung on.

 Partingkian pasahathon ulos tujung 
somal na molo ulos tujung on di pasahat ma di tingki di ari parjolo di parmonding ni na mate i, molo moding  di bot ni ari manang nunga borngin ari, di pasahat ma sogot di manogot ni ari na. nang pe songoni asing luat, asing do adat na, adong do muse di piga piga inganan di tano batak na pasahathon ulos tujung di tingki aneng di suan na monding i dimanot ni ari na (diberikan pada hari penguburan dipagi hari), jala di ida do muse sian umur ni namodding, molo nunga saurmatua somal na dipasahat ma ulos on di tiar ni ari di ari na aneng di suan.

 Sara pasahathon ulos tujung 
tu tondong na mate mangkar

molo di keluarga na mate mangkar ()

tu tondong na mate saurmatua

 Daptar Pustaha 

Horong:Ulos